Bahasa Kantonis

Bahasa Kantonis, juga dikenali sebagai bahasa Konghu (berasal dari sebutan Hokkien untuk kawasan bandar Guangzhou), ialah salah satu bahasa dari rumpun Yue  dari bahasa-bahasa Sino-Tibet. Ia dipertuturkan secara meluas di tenggara tanah besar China iaitu wilayah Guangdong serta bahagian timur wilayah Guangxi, Kawasan-kawasan Pentadbiran Khas Hong Kong dan Makau serta oleh ramai orang Cina seberang laut di seluruh dunia.

Nama bahasa Kantonis diambil daripada Canton, sempena nama lama wilayah Guangdong. Dalam bahasa itu sendiri ia dikenali sebagai gwong2 dung1 waa2 (Cina Tradisional: 廣東話;  Cina Ringkas: 广东话; ). Dalam bidang akademik "bahasa Kantonis" merujuk kepada kelompok dialek yang dituturkan di wilayah Guangdong. Di antara dialek-dialek tersebut, saling fahaman amat kurang. Dalam penggunaan harian pula, "bahasa Kantonis" pada kebiasaannya merujuk kepada dialek pusat bandar Guangzhou yang dikenali sebagai gwong2 fu2 waa2 (Cina Tradisional: 廣府話; Cina Ringkas: 广府话; ). dalam bahasa tempatan. Kerana bandar Guangzhou merupakan pusat perdagangan dan pentadbiran bagi kawasan disekelilingnya, tidak hairan bahawa dialek bandar Guangzhou juga difahami penduduk di luar bandar itu. Memandangkan bahawa dialek bandar Guangzhou dikira sebagai bahasa Kantonis baku, rencana ini membincangkan versi bahasa Kantonis dari bandar Guangzhou.

Pihak kerajaan negara China mengklasifikasikan bahasa Kantonis sebagai dialek atau loghat  dan bukan sebagai bahasa sebenar dalam usahanya menggalakkan pengunaan bahasa Mandarin sebagai bahasa kebangsaan negara itu. Namun, dari segi bidang kaji bahasa, bahasa Kantonis boleh dikira suatu bahasa tulen kerana bahasa Kantonis dan bahasa Mandarin mempunyai jurang yang besar sehingga tidak saling boleh difahami. Sistem penomboran Kantonis pula berlainan dengan Mandarin.

Penutur Kantonis di Malaysia

Di Malaysia, bahasa Kantonis secara meluas ditutur oleh orang Cina di Kuala Lumpur dan daerah lain di Lembah Klang, Selangor (kecuali bandar raya Klang sendiri di mana bahasa Hokkien mendominasi). Bahasa Kantonis juga ditutur di Perak terutamanya di sekitar Lembah Kinta (Ipoh, Gopeng, Batu Gajah dan Kampar) serta Tapah dan Bidor di Daerah Batang Padang, hampir keseluruhan Negeri Sembilan (kecuali Daerah Jelebu di mana bahasa Hakka lebih menonjol), dan Pahang. Saki baki penutur Kantonis juga ada di Sandakan, Sabah; Sarikei, Sarawak dan Mersing, Johor.

 Nada 
Seperti bahasa/dialek cina yang lain, Kantonis merupakan bahasa berasaskan nada. Penulisan sejarah mengenai bahasa Kantonis mencatatkan 9 nada yang wujud dituturkan, namun bilangan ini sering berbeza pendapat. Jadual di bawah menunjukkan nada-nada bahasa Kantonis:

Nama nadaJam1 Ping4Jam1 Soeng5Jam Heoi3Joeng4 Ping4Joeng4 Soeng5Joeng4 Heoi3Jam1 Jap6Zung1 Jap6Joeng4 Jap6Nombor Nada1234561 (7)3 (8)6 (9)Kontur55 / 53353322 / 211322532Contoh分粉訓焚奮份忽發佛Perumianfan1fan2fan3fan4fan5fan6fat1faat3fat6

 Lihat pula 
 Bahasa Hakka
 Bahasa Hokkien
 Bahasa Teochew
 Bahasa Hainan

 Rujukan 

Kantonis
K
Kategori:Bahasa Sino-Tibetan
Kantonis
Kategori:Bahasa di Singapura
Kategori:Bahasa di Indonesia
Kategori:Bahasa di China
Kantonis
Kantonis
Kategori:Bahasa di Vietnam